ai4bharat/Pralekha huggingface dataset:
माहिती आणि प्रसारण मंत्रालय
जीसॅट-24 यशस्वीरित्या कार्यान्वित होणे हे आत्मनिर्भर भारताच्या दिशेने आणखी एक पाऊल- माहिती आणि प्रसारण सचिव अपूर्व चंद्र
मागणी आधारित मोहीमांच्या क्षेत्रात भारताच्या यशस्वी प्रवेशाचा जीसॅट-24 द्वारे डंका- इस्रोचे अध्यक्ष एस. सोमनाथ
अंतराळ क्षेत्रातील सुधारणांनंतर जीसॅट-24 ही एनएसआयएल ची सर्वात पहिली मागणी आधारित दळणवळण उपग्रह मोहीम
नवी दिल्ली, 7 ऑगस्ट 2023
न्यूस्पेस इंडिया लिमिटेड या कंपनीने टाटा प्ले या कंपनीसोबत भागीदारी करत जून 2022 मध्ये पंतप्रधान नरेंद्र मोदी यांच्या मेक इन इंडिया या दृष्टीकोनाला अनुसरून जीसॅट-24चे प्रक्षेपण केले. आजपासून सुरू होत असलेल्या आपल्या कक्षीय स्थितीत असलेल्या या उपग्रहाचा वापर आज टाटा प्ले ने सुरू केला.
टाटा प्लेच्या नवी दिल्ली येथील प्रसारण केंद्रामध्ये याच्या उद्घाटन समारंभाचे आयोजन करण्यात आले. यावेळी माहिती आणि प्रसारण सचिव अपूर्व चंद्र यांनी आनंद व्यक्त केला आणि जीसॅट-24 च्या यशस्वी कार्याबद्दल अंतराळ विभाग आणि टाटा प्ले चे अभिनंदन केले. या कार्यक्रमामुळे आत्मनिर्भर भारताच्या दिशेने आणि अंतराळ आणि दळणवळण क्षेत्रातील स्वयंपूर्णतेकडे आणखी एक पाऊल पडले आहे, असे त्यांनी सांगितले.
“सध्या टाटा प्लेकडे 600 वाहिन्या असून इस्रोच्या उपग्रहाच्या समावेशामुळे आता ते 900 वाहिन्यांचे प्रसारण करू शकणार आहेत ज्याचा सामान्य नागरिकांना फायदा होईल. पंतप्रधान नरेंद्र मोदी यांच्या एनएसआयएल ची स्थापना आणि खाजगीकरणाच्या दृष्टीकोनाची ही पूर्तता आहे, ज्यामध्ये टाटा प्लेसोबत भागीदारी करून पहिल्यांदाच मागणी आधारित उपग्रहाचे प्रक्षेपण केले. या वाहिन्या आता ईशान्येकडील डोंगराळ भाग आणि अंदमान आणि निकोबार बेटे यांच्यासह देशभरात सर्वत्र उपलब्ध होणार आहेत.
डीटीएच सेवा पुरवण्यासाठी इस्रोने बनवलेला जीसॅट-24 हा चार टन श्रेणीमधला दळणवळण उपग्रह कक्षीय चाचण्या पूर्ण झाल्यानंतर आपल्या कमाल उपग्रह क्षमतेने कार्यान्वित झाला आहे, अशी माहिती भारतीय अंतराळ संशोधन संस्थेचे अध्यक्ष एस सोमनाथ यांनी दिली. अत्याधुनिक स्वदेशी तंत्रज्ञानाचा वापर असलेल्या भारतीय दळणवळण क्षेत्रात या ऐतिहासिक कामगिरीने क्रांती झाली आहे.
एनएसआयएलचे अध्यक्ष आणि व्यवस्थापकीय संचालक राधाकृष्णन् दुराईराज म्हणाले, “जीसॅट-24 ही अंतराळ क्षेत्रातील सुधारणांनंतर एनएसआयएलने हाती घेतलेली सर्वात पहिली मागणी आधारित दळणवळण उपग्रह मोहीम आहे. भारतात सॅटेलाईट टेलिव्हिजनच्या नव्या युगात प्रवेश करण्यासाठी जीसॅट-24 सज्ज आहे. मेक इन इंडिया उपक्रमाच्या यशाचा दाखला म्हणून हा उपग्रह अत्याधुनिक डिजिटल टीव्ही प्रसारण क्षमतांसह स्थानिक प्रसारण सेवांना पाठबळ देईल.”
या ऐतिहासिक क्षणावर भाष्य करताना टाटा प्ले चे व्यवस्थापकीय संचालक आणि सीईओ हरीत नागपाल म्हणाले, “प्रेक्षकांना उत्तम दर्जाच्या प्रसारणाचा अनुभव देण्याला टाटा प्लेचे मुख्य प्राधान्य आहे.
जीसॅट-24 हा 24-Ku बँड दळणवळण उपग्रह भारत सरकारने केवळ टाटा प्लेच्या डीटीएच ऍप्लिकेशनच्या गरजांची पूर्तता करण्यासाठी प्रक्षेपित केला आहे.N.Chitale/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
पंतप्रधान कार्यालय
पंतप्रधानांकडून टोक्यो 2020 मधील सर्वोत्तम प्रदर्शनासाठी भारतीय क्रीडापटूंचे अभिनंदन
प्राथमिक स्तरावर खेळांची लोकप्रियता वाढून प्रतिभावान खेळाडू पुढे येतील यासाठी कार्यरत राहण्याचे आवाहन
नेटकेपणाने खेळांचे आयोजन केल्याबद्दल जपान सरकार आणि नागरिकांचे मानले आभार
नवी दिल्ली, 8 ऑगस्ट 2021
पंतप्रधान नरेंद्र मोदी यांनी ऑलिम्पिक स्पर्धेत अप्रतिम कामगिरी केल्याबद्दल भारतीय क्रीडापटूंचे अभिनंदन केले आहे. टोक्यो 2020 च्या समारोनिमित्त पंतप्रधान म्हणाले, भारताचे प्रतिनिधीत्व केलेला प्रत्येक क्रीडापटू चॅम्पियन आहे.
ते म्हणाले, भारताने जिंकलेल्या पदकांचा देशाला अभिमान आणि आनंद आहे.
तसेच, प्राथमिक पातळीवर खेळांची लोकप्रियता वाढून प्रतिभावान खेळाडू पुढे येऊन भारताचे प्रतिनिधीत्व करतील यासाठी कार्यरत राहण्याची हीच वेळ आहे.
पंतप्रधानांनी जपान सरकार आणि नागरिकांचे उत्तम आयोजनाबद्दल आभार मानले. सध्याच्या काळात यशस्वी आयोजन करण्यातून दृढतेचा संदेश दिला आहे. तसेच यातून दिसते की खेळांच्या माध्यमातून कसे एकत्र येता येऊ शकते, असे पंतप्रधान म्हणाले.
पंतप्रधानांचा ट्वीट संदेश पुढीलप्रमाणे:
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
आर्थिक वर्ष 2022-23 मध्ये देशभरात रेल्वेगाड्यांच्या 5 लाखांपेक्षा अधिक यशस्वी फेऱ्या झाल्याबद्दल पंतप्रधान नरेंद्र मोदी यांनी केली प्रशंसा
नवी दिल्ली, 8 मे 2023
आर्थिक वर्ष 2022-23 मध्ये देशभरात रेल्वेगाड्यांच्या 5 लाखांपेक्षा अधिक यशस्वी फेऱ्या झाल्याबद्दल पंतप्रधान नरेंद्र मोदी यांनी प्रशंसा केली आहे.
देशभरात धावत असलोल्या मालगाड्यांच्या संख्येत दरवर्षी सातत्याने वाढ होत असल्याबद्दल रेल्वे मंत्रालयाने केलेले ट्विट पंतप्रधान नरेंद्र मोदी यांनी रिट्विट केले असून, त्यातल्या आपल्या जोड संदेशात पंतप्रधानांनी म्हटले आहे की:
“ही आकडेवारी उत्साहवर्धक असून, यातून देशाची लॉजिस्टिक्स क्षेत्रातली प्रगती आणि आर्थिक गती दिसून येत आहे.”
S.Kakade/T.Pawar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
केंद्रीय मंत्री डॉ. हर्ष वर्धन यांच्या अध्यक्षतेखाली इंडियन रेड क्रॉस सोसायटीच्या वतीने विविध वाहतूक संघटनांना मास्क आणि साबणांचे वितरण
केंद्रीय आरोग्य व कुटुंब कल्याण मंत्री आणि इंडियन रेडक्रॉस सोसायटीचे अध्यक्ष डॉ. हर्ष वर्धन यांच्या अध्यक्षतेखाली विविध वाहतूक संघटनांना मास्क आणि साबणांचे वितरण करण्यात आले.
“कोविड -19 प्रतिसाद उपक्रमांचा भाग म्हणून मास्क वितरित करण्याच्या उपक्रमाचा भाग होताना मला खूप आनंद झाला आहे. देशभरात अशा प्रकारचे वितरण केले जात आहे, असे ते म्हणाले.
इंडियन रेडक्रॉस सोसायटीच्या प्रयत्नांची दखल घेत लस विकसित केल्यानंतरही कोविड योग्य वर्तनाच्या गरजेवर भर देताना डॉ हर्ष वर्धन म्हणाले, “कोविड प्रतिबंधासाठी आपल्याच देशात तयार केलेली लस मंजूर झाल्याचे अधोरेखित करताना मला आनंद होत आहे. भारत सरकारने जगातील सर्वात मोठी लसीकरण मोहीम यापूर्वीच सुरू केली आहे. परंतु ही लस आहे याचा अर्थ असा नाही की आपण आत्मसंतुष्ट असावे. खरं तर, सर्व प्रतिबंधात्मक उपायांचे पालन आपण सर्वांनी आता आणि नजीकच्या भविष्यात देखील केले पाहिजे. हे लक्षात घेता, आयआरसीएसने प्रतिबंधात्मक दृष्टीकोनातून मास्क वितरण सुरू ठेवले हे कौतुकास्पद आहे. ”
अशा वितरणाचे महत्त्व अधोरेखित करताना केंद्रीय मंत्री म्हणाले, “मास्क वितरण हे मास्क आणि हाताच्या स्वच्छतेचे प्रतीक आहे. रस्ते वाहतूक चालक आणि मदतनीस देशभर प्रवास करत असतात आणि त्यांना संसर्ग होण्याची शक्यता जास्त असते. आयआरसीएसद्वारे वितरित केले जाणारे मास्क कोविड संसर्ग रोखण्यात मोठी मदत करतील. ”
भारतातील कोविड परिस्थितीबद्दल बोलताना डॉ. हर्ष वर्धन म्हणाले, “संपूर्ण जगात भारतातील रुग्ण बरे होण्याचा दर सर्वाधिक दरांपैकी एक आहे. बाधित रुग्णसंख्या देखील कमी होत आहे आणि आज ही संख्या 1.48 लाख इतकी आहे.
लसीबाबत चुकीची माहिती आणि अफवा यासंदर्भात बोलताना डॉ. हर्षवर्धन म्हणाले , “बरेच लोक लसीशी संबंधित चुकीची माहिती आणि अफवा पसरविण्याचा प्रयत्न करत आहेत. मी लोकांना आवाहन करतो की त्यांनी अशा प्रकारच्या अफवांवर विश्वास ठेवू नये.”
पंतप्रधान कार्यालय
पंतप्रधान नरेंद्र मोदी यांचे सरदार वल्लभभाई पटेल यांच्या पुण्यतिथी निमित्त त्यांना अभिवादन
नवी दिल्ली, 15 डिसेंबर 2018
पंतप्रधान नरेंद्र मोदी यांनी सरदार वल्लभभाई पटेल यांच्या पुण्यतिथी निमित्त त्यांना अभिवादन केले.
“लौह पुरुष सरदार वल्लभभाई पटेल को उनकी पुण्यतिथि पर मेरी विनम्र श्रद्धांजलि।
सरदार पटेल यांच्या पुण्यतीथी निमित्त त्यांचे स्मरण करणे हे भारतीयांसाठी भाग्याचे आहे. त्यांचे विचार, त्यांनी देशासाठी दिलेले बलिदान अत्यंत स्फूर्तिदायी असून, त्यांनी भारताच्या एकतेसाठी केलेले प्रयत्न अनेक पिढयांना प्रेरणा देत राहतील, "असे पंतप्रधान म्हणाले.
B.Gokhale/P.Malandkar
(Visitor Counter : 52
पंतप्रधान कार्यालय
अर्थतज्ज्ञ निकोलस स्टर्न यांची पंतप्रधानांनी घेतली भेट
नवी दिल्ली, 9 जुलै 2022
पंतप्रधान नरेंद्र मोदी यांनी लंडन स्कूल ऑफ इकॉनॉमिक्समधील अर्थशास्त्राचे प्राध्यापक लॉर्ड निकोलस स्टर्न यांची भेट घेतली. दोन्ही मान्यवरांनी विविध विषयांवर चर्चा केली.
लॉर्ड निकोलस स्टर्न यांच्या ट्विटला प्रतिसाद देताना पंतप्रधानांनी ट्विट केले;
@lordstern1 यांना भेटून आणि त्यांच्याशी विविध मुद्द्यांवर चर्चा करून आनंद झाला. पर्यावरणाविषयीची त्यांची तळमळ आणि धोरण संबंधित मुद्द्यांचे त्यांचे सूक्ष्म आकलन वाखाणण्याजोगे आहे. भारताबाबतही ते आशावादी आहेत आणि 130 कोटी भारतीयांच्या कौशल्यावर त्यांचा विश्वास आहे."N.Chitale/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
राफेलमुळे भारतीय हवाई दलाच्या क्षमतेला योग्यवेळी उत्तेजन मिळणार - संरक्षणमंत्री राजनाथ सिंह
नवी दिल्ली, 29 जुलै 2020
‘मिडियम मल्टी-रोल’लढाऊ विमानांच्या पहिल्या तुकडीतील पाच राफेल विमाने आज अंबाला हवाईतळावर दाखल झाली. संरक्षण मंत्री राजनाथ सिंह यांनी व्टिटरच्या माध्यमातून राफेलचे स्वागत केले.
‘‘पक्षांनी भारतीय आकाशक्षेत्राच्या कक्षेत प्रवेश केला आहे... हॅपी लँडिंग अंबाला!‘‘असे संरक्षण मंत्र्यांनी व्टिट केले आहे.
राजनाथ सिंह यांनी भारतीय हवाई दलाने राफेल अतिशय व्यावसायिकपणे चालविल्याबद्दल दलाचे अभिनंदन केले आहे. ते म्हणाले, ‘‘17 स्क्वाड्रन, गोल्डन अॅरो यापुढेही अशाच पद्धतीने आपले ब्रीदवाक्य -‘‘ उदयम् अजस्त्रम’’ याप्रमाणे कार्यरत राहतील, याची आपल्याला खात्री आहे. भारतीय हवाई दलाच्या क्षमतेला अगदी योग्यवेळी चालना मिळत आहे, दल अधिक सुद्ढ होत आहे, याचा मला अतिशय आनंद झाला आहे.
‘‘राफेल लढावू विमानांचे भारत भूमीवर उतरणे, हा आमच्या लष्कराच्या इतिहासातला महत्वाचा टप्पा असून नवीन युगाचा प्रारंभ दर्शवत आहे. बहुउद्देशीय भूमिका निभावणा-या राफेल लढावू विमानांमुळे भारतीय हवाई दलाच्या क्षमतेमध्ये क्रांतिकारी परिवर्तन घडून येणार आहे.’’ असेही राजनाथ यांनी आणखी एका व्टिटमध्ये म्हटले आहे.
राफेल लढावू विमानाची क्षमता अधोरेखित करताना राजनाथ यांनी म्हटले आहे की,‘‘या विमानांची उड्डाणाची कामगिरी उत्कृष्ट आहे. तसेच विमानाव्दारे वापरण्यात येणारी शस्त्रे, रडार यंत्रणा आणि इतर सेन्सर तसेच इलेक्ट्रॉनिक युद्ध कौशल्य क्षमता जगामध्ये सर्वोत्कृष्ट मानले जाते. राफेलचे भारतामध्ये आगमन झाल्यामुळे देशाला कोणत्याही प्रकारचा धोका उत्पन्न झाल्यास तो टाळता यावा, हल्ला परतवून लावण्याच्यादृष्टीने हवाई दलाला अधिक बळकटी आली आहे.’’
संरक्षण मंत्री राजनाथ सिंह यांनी पंतप्रधान नरेंद्र मोदी यांनी राफेलविषय घेतलेल्या योग्य निर्णयाबद्दल त्यांचे आभार मानले आहेत. ‘‘ पंतप्रधान मोदी यांनी फ्रान्सबरोबर आंतर-सरकारी करार केल्यामुळे राफेल विमानांची खरेदी होवू शकली. ही विमाने घेण्याचा अतिशय योग्य निर्णय आधी घेतला होता. परंतु खरेदीच्या प्रलंबित प्रक्रियेमुळे या व्यवहारामध्ये कोणतीही प्रगती होत नव्हती.’’
सध्या संपूर्ण जगभरामध्ये कोविड19 महामारीचा उद्रेक झालेला असतानाही आणि सर्वत्र निर्बंध असतानाही राफेल विमाने आणि त्याची शस्त्रास्त्रे वेळेवर भारतामध्ये पोहोचविल्याबद्दल राजनाथ सिंह यांनी डॅसॉल्ट अॅव्हिएशन आणि इतर फ्रेंच कंपन्यांचे आभार मानले आहेत.
‘‘भारतीय हवाई दलाच्या ज्या ज्या आवश्यकता आहेत, त्या पूर्ण होत आहेत, याची संपूर्ण खात्री झाल्यानंतरच सरकारने राफेल खरेदीचा निर्णय घेतला आहे.’’ असे संरक्षण मंत्री राजनाथ सिंह यांनी म्हटले आहे. या खरेदीविरूद्ध केलेले आरोप निराधार असून त्यांना योग्य उत्तरे देवून उपाय काढण्यात आले आहेत, असे सांगून राजनाथ सिंह पुढे म्हणाले, भारतीय हवाई दलाच्या या नवीन क्षमतेविषयी जर कोणाला चिंता वाटत असेल किंवा जर कोणी टीका करणार असेल तर ते आपल्या प्रादेशिक अखंडतेला धोका निर्माण करणारे आहे.’’
संरक्षण मंत्र्यांनी भारतीय हवाई कक्षेमध्ये राफेल विमाने दाखल झालेली छायाचित्रे आणि चित्रफितही सामायिक केली आहेत.
त्यापूर्वी आयएनएस कोलकाताच्या कॅप्टनने हिंद महासागरामध्ये ‘राफेल अॅरो लीडर’चे स्वागत केले. त्यांनी म्हटले आहे की, ‘‘ या नभाला स्पर्श व्हावा, इतके वैभव तुला मिळावे’’. या पाच राफेल विमानांनी ज्यावेळी भारतीय हवाई कक्षामध्ये प्रवेश केला, त्यावेळी भारतीय ‘एसयू30 एमके आय’ या दोन विमानांनी त्यांना ‘संरक्षक सोबत’  केली.
G.Chippalkatti/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
ऊर्जा मंत्रालय
एनटीपीसी लिमिटेडचा हरित उपक्रमाअंतर्गत जपान सरकारच्या वित्तीय संस्थेसोबत 50 अब्ज जपानी येनसाठी परदेशी चलन ऋण करार
नवी दिल्ली, 28 ऑक्टोबर 2020
जपान बँक फॉर इंटरनॅशनल को -ऑपरेशनच्या हरित किंवा आर्थिक सहकार्य आणि पर्यावरण संवर्धन यासाठीच्या जागतिक सहकार्य कृतीअंतर्गत भारताची सर्वात मोठी ऊर्जा उत्पादक असलेल्या एनटीपीसी लिमिटेडला प्रथमच वित्तपुरवठा होणार आहे. यासाठी एनटीपीसी लिमिटेडने आज जपान सरकारच्या वित्तीय संस्थेसोबत 50 अब्ज जपानी येनसाठी  परदेशी चलन ऋण करार केला. जेबीआयसी सुविधा रकमेच्या 60 % रक्कम देणार असून उर्वरित रक्कम वाणिज्य बँका  जेबीआयसीच्या हमी अंतर्गत देणार आहेत.
जागतिक पर्यावरण संवर्धन सुनिश्चित करणाऱ्या प्रकल्पांसाठी जेबीआयसीची ही सुविधा आहे. वीज मंत्रालयांतर्गत सार्वजनिक उपक्रम असलेल्या एनटीपीसीकडून हे कर्ज फ्लू गॅस डिसल्फराइझेशन  आणि नवीकरणीय ऊर्जा प्रकल्पांसाठी वापरेल. एफजीडीमुळे औष्णिक ऊर्जा प्रकल्पाच्या फ्लू गॅसेसमधील सल्फर ऑक्ससाईड उत्सर्जन मोठ्या प्रमाणात कमी करेल आणि पर्यावरण शाश्वततेच्या दृष्टीने हे मोठे पाऊल ठरेल.
एनटीपीसीचे  संचालक अनिल कुमार गौतम आणि जेबीआयसीचे पायाभूत सुविधा आणि पर्यावरण वित्त गट जागतिक प्रमुख, व्यवस्थापकीय कार्यकारी अधिकारी तानिमोटो मसायुकी यांनी व्हिडिओ कॉन्फरन्सिंगच्या माध्यमातून करारावर स्वाक्षऱ्या केल्या.S.Thakur/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 130
युवा व्यवहार आणि क्रीडा मंत्रालय
भारतीय क्रीडा प्राधिकरणाद्वारे टोकियोला जाणाऱ्या दिव्यांग क्रीडापटू आणि क्रीडापटूंसाठी एनसीओईमधे सर्वंकष प्रशिक्षण योजना येत्या 5 ऑक्टोबरपासून -कोविड महामारीपासून संरक्षण करण्यासाठी विभागवार प्रशिक्षण
नवी दिल्ली, 27 सप्टेंबर 2020
खेलो इंडिया फिरसे या अभियानाचा पुढचा टप्पा म्हणून भारतीय क्रीडा प्राधिकरणाने आपल्या टोकियो ऑलिम्पिकला रवाना होणाऱ्या दिव्यांग क्रीडापटू आणि क्रीडापटूंचेच संस्थेच्या राष्ट्रीय उत्कृष्ट केंद्रांवर एनसीओईवर विभागवार क्रीडा सराव पुन्हा सुरू करण्याचे ठरविले आहे.
पहिल्या टप्प्यात जूनच्या सुरुवातीला साईने फक्त ऑलिम्पिकला रवाना होणाऱ्या खेळाडूंसाठी साईच्या विविध केंद्रांवर प्रशिक्षणाला आरंभ केला होता,साईतील पायाभूत सुविधा या बंदिस्त सुविधा असल्यामुळे राष्ट्रीय क्रीडापटूंचे कोविड पासून निश्चितपणे संरक्षण होत होते.नंतरच्या टप्प्यात टोकियोला रवाना होणाऱ्या क्रीडापटू आणि दिव्यांग क्रीडापटूंसाठी  दिव्यांग धावपटू,दिव्यांग भारोत्तोलन,दिव्यांग नेमबाजी, दिव्यांग तिरंदाजी,सायकल शर्यत, हॉकी,भारोत्तोलन,तिरंदाजी,कुस्ती, ज्यूडो, धावणे, मुष्टीयुध्द आणि तलवारबाजी अशा नऊ वेगवेगळ्या क्रीडा प्रकारांसाठी प्रशिक्षणाची सुरुवात होत आहे. हे सर्व केवळ साईच्या विभागीय केंद्रांवर आयोजित करण्यात येणार असून त्यात खेळाडूंच्या रहाण्याची व्यवस्था केली जाणार आहेत्यामुळे त्यांना कोविड संसर्गाचा धोका असणार नाही.हा निर्णय सखोल विचार विनिमय करून आणि क्रीडापटूंना टोकियो2020च्या अगोदरच्या वर्षात कोविडचा कोणताही धोका निर्माण होऊ नये यासाठी घेण्यात आला.
विलगीकरण मानदंडासहीत क्रीडापटूंची सुरक्षितता सुनिश्चित करण्यासाठी साई  मानक कार्यप्रणाली आणि राज्य कोविड मानक कार्यप्रणाली सांभाळण्यासाठी क्रीडापटूंना क्रीडाप्रकारांच्या प्रशिक्षणासाठी जरी त्या शाखेचे प्रशिक्षण घेत असतील तरी छोट्या समूहांतून भरती केले जाईल. याचा पहिला टप्पा 5 ऑक्टोबर 2020 पासून सुरु होईल.
साईने विभागीय केंद्रांवरल प्रशिक्षण घेणाऱ्या क्रीडापटूंना विषाणूंचा संसर्ग होऊ नये म्हणून एनसीओई मधे बायोबबल  व्यवस्थेचा स्विकार करण्यास सांगितले आहे. क्रीडापटूंना प्रशिक्षण देणारे प्रशिक्षक, सहायक कर्मचारी यांना देखील एनसीओईच्या केंद्रांवर रहावयास लागणार असून तेथेही क्रीडापटूंच्या सुरक्षेसाठी बायोबबल व्यवस्थेचा अंगिकार करावा लागेल, असा निर्णय घेण्यात आला आहे.
ज्या साईच्या केंद्रांवर अशा प्रकारच्या बंदिस्त सुविधा नाहीत,तेथे कोविड-19च्या विरूद्ध उपाययोजना करण्याची जबाबदारी घेऊन व्यवस्थापक जर प्रशिक्षक आणि क्रीडापटूंना रहा आणि खेळा ,अशा प्रकारची सुविधा उपलब्ध करून देत असतील तर अशा क्रीडापटूंना साई सहाय्य करेल असा ही निर्णय साईने घेतला आहे.
M.Iyengar/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
पंतप्रधान कार्यालय
पंतप्रधानांनी नागरिकांना मन की बात @100 प्रश्नमंजुषेमध्ये सहभागी होण्याचे आवाहन केले
नवी दिल्ली, 11 एप्रिल 2023
पंतप्रधान नरेंद्र मोदी यांनी लोकांना मन की बात @100 प्रश्नमंजुषेमध्ये सहभागी होण्याचे आवाहन केले आहे.
पंतप्रधानांनी ट्विट केले:
"#MannKiBaat प्रश्नमंजुषेचे शेवटचे काही दिवस राहिले आहेत...तुम्ही अजून सहभागी झाला नसाल तर यात भाग घ्या आणि मागील 99 भागांचा शानदार प्रवास पुन्हा जगा , ज्यामध्ये प्रेरणादायी सामूहिक प्रयत्न अधोरेखित करण्यात आले आहेत .
https://quiz.mygov.in/quiz/mann-ki-baat/
S.Patil/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
राष्ट्राध्यक्ष पुतीन यांनी पंतप्रधान मोदींशी साधला संवाद
नवी दिल्ली, 28 फेब्रुवारी 2019
रशियाचे राष्ट्राध्यक्ष व्लादिमीर पुतीन यांनी आज पंतप्रधान नरेंद्र मोदी यांच्याशी दूरध्वनीवरुन संवाद साधला. यावेळी राष्ट्राध्यक्ष पुतीन यांनी पुलवामा दहशतवादी हल्ल्याबाबत तीव्र दु:ख व्यक्त केले. दहशतवादा विरुद्धच्या लढ्यात रशियाची जनता भारतीयांसोबत असल्याचे सांगितले.
सीमेपलिकडून होणाऱ्या दहशतवादी हल्ल्यांविरुद्ध आपले हित सांभाळण्याच्या भारताच्या प्रयत्नांना रशिया कायम देत असलेल्या ठाम पाठिंब्याबाबत पंतप्रधान मोदी यांनी राष्ट्राध्यक्ष पुतीन यांचे आभार मानले तसेच विशेष महत्वाच्या सामरीक भागीदार म्हणून दहशतवादाचा सामना करण्यासाठी द्विपक्षीय सहकार्य अधिक मजबूत करण्याकरता भारताच्या कटिबद्धतेचा पुनरुच्चार केली. संबंधितांनी दहशतवादाला दिला जाणारा सर्व पाठिंबा पूर्णपणे थांबवावा, यासंदर्भात दोन्ही नेत्यांचे एकमत झाले.
दोन्ही देशांमधील वृद्धिंगत होणारे सहकार्य विशेष महत्वाच्या सामरीक भागीदारीला अधिक बळ देईल याबाबतही दोन्ही नेत्यांचे एकमत झाले.
यावर्षी व्लाडीवोस्टोक इथे होणाऱ्या पूर्व आर्थिक परिषदेला पंतप्रधान मोदी यांनी उपस्थित राहण्यासाठी राष्ट्राध्यक्ष पुतीन यांनी पुन्हा निमंत्रण दिले. पंतप्रधान मोदी यांनी या निमंत्रणाचा स्वीकार केला आणि रशियाच्या अति पूर्वेसह दोन्ही देशातल्या वाढत्या आर्थिक सहकार्याचे महत्व अधोरेखित केले.
B.Gokhale/J.Patankar/D. Rane
(Visitor Counter : 47
मंत्रिमंडळ
केंद्रीय सूचीतील इतर मागासवर्गीयांमधील पोट-वर्गीकरणाचा मुद्दा तपासण्यासाठी घटनेच्या कलम 340 अंतर्गत स्थापन आयोगाच्या कार्यकाळ मुदतवाढीला केंद्रीय मंत्रिमंडळाची मंजुरी
नवी दिल्ली, 22 जानेवारी 2020
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने इतर मागासवर्गीयांच्या पोट-वर्गीकरणाचा मुद्दा तपासण्यासाठी आयोगाचा कार्यकाळ सहा महिन्यांनी म्हणजेच 31.7.2020 पर्यत वाढवायला मंजुरी दिली आहे.
मंत्रिमंडळाने “आयोग” च्या विद्यमान संदर्भ अटींमध्ये पुढील संदर्भ अट जोडायलाही मंजुरी दिली आहे.
“Iv. "ओबीसींच्या केंद्रीय सूचीतील विविध नोंदींचा अभ्यास करणे आणि कोणत्याही पुनरावृत्ती, संदिग्धता, विसंगती आणि शब्दलेखन किंवा प्रतिलिपीतील त्रुटी सुधारण्याची शिफारस करणे."
प्रभाव:
केंद्र सरकारच्या पदांवर नियुक्तीसाठी आणि केंद्र सरकारच्या शैक्षणिक संस्थांमध्ये प्रवेशासाठी इतर मागासवर्गीयांसाठी आरक्षित योजनेचा कोणताही मोठा लाभ मिळू न शकलेल्या ओबीसींच्या विद्यमान सूचीतील समुदायांना आयोगाच्या शिफारशींची अंमलबजावणी झाल्यावर फायदा होईल अशी अपेक्षा आहे. ओबीसींच्या केंद्रीय सूचीमध्ये अशा उपेक्षित समुदायांच्या हितासाठी आयोग शिफारशी करण्याची शक्यता आहे.
आर्थिक परिणाम
हा खर्च आयोगाच्या स्थापना आणि प्रशासकीय खर्चाशी संबंधित आहे, जो सामाजिक न्याय आणि सबलीकरण विभाग यापुढेही उचलेल.
लाभ :
एसईबीसीच्या केंद्रीय सूचीमध्ये समाविष्ट असलेल्या जाती/जमातीतील सर्व व्यक्तींना , ज्यांना केंद्र सरकारच्या पदांवर ओबीसींसाठीच्या आरक्षणाचा तसेच केंद्र सरकारच्या शैक्षणिक संस्थांमध्ये प्रवेशासाठी कोणताही मोठा लाभ मिळू शकलेला नाही अशा व्यक्तींना याचा लाभ मिळेल.
अंमलबजावणी धोरण आणि उद्दिष्ट :
माननीय राष्ट्रपतींची मंजुरी मिळाल्यानंतर आयोगाच्या कार्यकाळ वाढविण्यासंबंधीचे आदेश आणि त्या संदर्भातील अटी अधिसूचित केल्या जातील.
पार्श्वभूमी:
2 ऑक्टोबर, 2017 रोजी राष्ट्रपतींच्या मंजुरीनंतर घटनेच्या कलम 340 अन्वये आयोगाची स्थापना करण्यात आली. न्यायाधीश  जी. रोहिणी यांच्या अध्यक्षतेखाली आयोगाने 11 ऑक्टोबर 2017 रोजी कामकाज सुरू केले. ओबीसींच्या विद्यमान केंद्रीय सूचीमधील पुनरावृत्ती, संदिग्धता, विसंगती आणि शब्दलेखन किंवा प्रतिलिपीतील त्रुटी वगळता आपला अहवाल सादर करण्यासाठी अजून काही काळ लागेल, असे आयोगाने स्पष्ट केले आहे. म्हणूनच आयोगाने आपली मुदत सहा जुलैपर्यंत वाढवण्याची मागणी केली आहे.
M.Chopade/S.Kane/P.Kor
(Visitor Counter : 115
इलेक्ट्रॉनिक्स आणि माहिती तंत्रज्ञान मंत्रालय
बंगलुरू येथे 7 आणि 8 मार्चला होणा-या भारत वैश्विक फोरमला इलेक्ट्रॉनिक्स आणि माहिती तंत्रज्ञान आणि कौशल्य विकास उद्योजकता राज्यमंत्री राजीव चंद्रशेखर उपस्थित राहून 30 युनिकॉर्न्सच्या संस्थापक आणि मुख्य कार्यकारी अधिका-यांबरोबर साधणार संवाद
बंगलुरू येथे 7 आणि 8 मार्चला होणा-या आयजीएफ म्हणजेच भारत वैश्विक फोरमला इलेक्ट्रॉनिक्स आणि माहिती तंत्रज्ञान आणि कौशल्य विकास उद्योजकता राज्यमंत्री राजीव चंद्रशेखर उपस्थित राहणार आहेत. या फोरममध्ये सहभागी होणा-या विविध युनिकॉर्न्सचे संस्थापक आणि मुख्य कार्यकारी अधिकारी यांच्याबरोबर ते संवाद साधणार आहेत. आयजीएफ म्हणजे आंतरराष्ट्रीय व्यवसाय आणि जागतिक नेत्यांसाठी ‘अजेंडा सेटिंग’ अर्थात कार्यक्रम निश्चित करण्यासाठीचे व्यासपीठ मानले जाते. त्याचा लाभ आंतरराष्ट्रीय कॉर्पोरेटस् आणि धोरणकर्ते यांना त्यांच्या क्षेत्रामध्ये धोरणात्मक दृष्टीने महत्वाच्या भौगोलिक भागधारकांबरोबर संवाद साधण्यासाठी होतो. बंगलुरू येथे आयजीएफची ही पहिलीच परिषद होत आहे. याआधी अशा प्रकारच्या परिषदा दुबई आणि यू.के. मध्ये आयोजित करण्यात आल्या होत्या. त्या फोरममध्ये पंतप्रधान नरेंद्र मोदी आणि यू.के. चे पंतप्रधान, प्रिन्स ऑफ वेल्स बोरिस जॉनसन यांनी मार्गदर्शन केले होते.
कोविड महामारीचा सामना करतानाच भारत आता विविध सुधारणांचा अवलंब करणारे, दृढ आणि आपत्तींना चिवटपणे तोंड देणारे राष्ट्र म्हणून उदयास येत आहे. तसेच जगामध्ये सर्वात वेगाने वाढणारी अर्थव्यवस्था भारताची आहे, या पार्श्वभूमीवर ‘आयजीएफ’चे मार्चमध्ये आयोजन करण्यात येत आहे. महामारीचे प्रचंड आव्हान असतानाही भारताने 2021 मध्ये 42 युनिकॉर्न तयार केले आहेत. दरमहा तीनपेक्षा जास्त युनिकॉर्न देशात तयार झाले असून त्यांचे मूल्य जवळपास 90 अब्ज डॉलर आहे.
या फोरममध्ये 30 युनिकॉर्न्सच्या संस्थापक आणि मुख्य कार्यकारी अधिका-यांबरोबर मंत्री मुक्त संवाद साधणार आहेत, या सत्राची सर्वात जास्त प्रतीक्षा आहे. गेल्या सहा महिन्यांपासून मंत्री देशभरातल्या स्टार्टअपशी संबंधित लोकांबरोबर बैठका घेत आहेत आणि त्यांच्याशी संवाद साधत आहेत. तसेच या सर्व व्यावसायिकांना सरकारकडून संपूर्ण पाठिंबा दिला जात आहे.
रेल्वे मंत्रालय
देशभरात मोबाईलवरून अनारक्षित तिकीट सुविधेचा रेल्वे मंत्रालयाकडून प्रारंभ
(नवी दिल्ली, 1 नोव्हेंबर 2018
रेल्वे मंत्रालयाने डिजिटल व्यवहारांना चालना देण्यासाठी, तसेच तिकिट खरेदीसाठी वैयक्तिकरित्या उपस्थित न राहण्याची सुविधा देणाऱ्या आणि प्रवाशांना सुविधाजनक ठरणाऱ्या अनारक्षित मोबाईल तिकिट सुविधा आजपासून उपलब्ध करून दिली आहे. या सुविधाअंतर्गत ॲड्रॉईड, आयओएस आणि विंडोज फोनवरून अनारक्षित तिकिट, मासिक पास तसेच प्लॅटफॉर्म तिकिट काढता येतील. उपनगरीय रेल्वे विभाग वगळता देशातल्या सर्व रेल्वे विभागांमध्ये ही सुविधा आजपासून उपलब्ध झाली आहे. या सुविधेमुळे अनारक्षित तिकिट काढण्यासाठी रांगेत उभे राहण्याची गरज आता भासणार नाही.
डिसेंबर 2014 मध्ये मध्य रेल्वेच्या निवडक स्थानकांवर मोबाईल फोनद्वारे अनारक्षित तिकिट काढण्याचा उपक्रम प्रायोगिक तत्त्वावर राबवला गेला होता त्यानंतर 2015-17 दरम्यान चेन्नई, दिल्ली, कोलकाता आणि सिकंदराबाद या महानगरात हा उपक्रम सुरू करण्यात आला.
N.Sapre/J.Patankar/P.Kor
पंतप्रधान कार्यालय
पलक्कड येथे अपघातात झालेल्या जीवितहानीबद्दल पंतप्रधानांनी व्यक्त केले दुःख
पंतप्रधान राष्ट्रीय मदत निधीमधून सानुग्रह मदत जाहीर
नवी दिल्ली, 6 ऑक्टोबर 2022
केरळमधील पलक्कड जिल्ह्यातील अपघातात झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे. प्रत्येक मृताच्या वारसाला पंतप्रधान राष्ट्रीय मदत निधीमधून 2 लाख रुपयांची आणि जखमींना 50,000 रुपयांची मदत, पंतप्रधानांनी जाहीर केली आहे.
पंतप्रधान कार्यालयाने ट्विट केले;
“केरळच्या पलक्कड जिल्ह्यात अपघातात झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे. त्यांनी शोकाकुल कुटुंबियांप्रति संवेदना व्यक्त केल्या आहेत आणि जखमींच्या प्रकृतीत लवकरात लवकर सुधारणा होण्यासाठी प्रार्थना केली आहे.”
पंतप्रधान राष्ट्रीय मदत निधीमधून प्रत्येक मृताच्या वारसाला 2 लाख रुपये दिले जातील. जखमींना 50,000 रुपये दिले जातील.M.Pange/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कौशल्य विकास आणि उद्यमशीलता मंत्रालय
‘गिफ्ट अ स्किल’ पेट्रोलियम मंत्र्यांचे आवाहन
(नवी दिल्ली, 24 ऑगस्ट 2018
महिला सक्षमीकरणासाठी प्रयत्न म्हणून रक्षा बंधनाच्या सणाच्या दिवशी बहिणींना ‘गिफ्ट अ स्किल’ अशी अनोखी भेट देण्याचे आवाहन केंद्रीय पेट्रोलियम आणि नैसर्गिक गॅस आणि कौशल्य विकास आणि उद्योजकता मंत्री धर्मेंद्र प्रधान यांनी राष्ट्राला केले आहे. देशाच्या आर्थिक विकासात महिलांच्या योगदानाच्या महत्त्वावर भर देताना प्रधान यांनी त्यांच्या सोशल मिडियावर एक व्हिडिओ अपलोड केला आहे.
बदलत्या काळाप्रमाणे बहिणीच्या संरक्षणाच्या व्याख्येकडे नव्या दृष्टीकोनातून पहायला हवे त्यानुसार बहिणीला आर्थिकदृष्ट्या स्वयंपूर्ण करणे, त्यासाठी कौशल्य विषयक कार्यक्रमासाठी नोंदणी करून त्यासाठीचे शुल्क भरा असे आवाहन मंत्र्यांनी केले. आपल्या बहिणींना ज्ञान, आशा आणि संधींनी युक्त भेट द्या असे त्यांनी सुचवले.
N.Sapre/N.Chitale/P.Kor